title: Decizia (UE) 2020/139A Băncii Centrale Europene din 22 ianuarie 2020 de stabilire a termenilor și condițiilor privind transferurile cotelor din capitalul Băncii Centrale Europene între băncile centrale naționale și ajustarea capitalului vărsat și de abrogare a Deciziei (UE) 2019/45 (BCE/2020/5)

text:
                  1.2.2020

                  RO

                  Jurnalul Oficial al Uniunii Europene

                  LI 27/9

         DECIZIA (UE) 2020/139A BĂNCII CENTRALE EUROPENE
         din 22 ianuarie 2020
         de stabilire a termenilor și condițiilor privind transferurile cotelor din capitalul Băncii Centrale Europene între băncile centrale naționale și ajustarea capitalului vărsat și de abrogare a Deciziei (UE) 2019/45 (BCE/2020/5)
         CONSILIUL GUVERNATORILOR BĂNCII CENTRALE EUROPENE,
         având în vedere Tratatul privind funcționarea Uniunii Europene,
         având în vedere Statutul Sistemului European al Băncilor Centrale și al Băncii Centrale Europene, în special articolul 28.5,
         întrucât:

                     (1)

                     La 29 martie 2017, Regatul Unit al Marii Britanii și Irlandei de Nord („Regatul Unit”) a notificat intenția sa de a se retrage din Uniunea Europeană în conformitate cu articolul 50 din Tratatul privind Uniunea Europeană. Tratatul privind Uniunea Europeană și Tratatul privind funcționarea Uniunii Europene încetează să se aplice Regatului Unit de la data următoare celei prevăzute la articolul 1 alineatul (1) din Decizia (UE) 2019/1810 a Consiliului European (1). În urma retragerii Regatului Unit din Uniunea Europeană, Bank of England (BoE) încetează să fie o bancă centrală națională a unui stat membru și, prin urmare, a Sistemului European al Băncilor Centrale. Decizia (UE) 2020/137 a Băncii Centrale Europene (BCE/2020/3) (2) prevede ajustarea ponderilor atribuite băncilor centrale naționale (BCN) în grila de repartiție pentru subscrierea la capitalul Băncii Centrale Europene (BCE) (denumite în continuare „ponderi în grila de repartiție pentru capital” și, respectiv, „grilă de repartiție pentru capital”). Această ajustare impune Consiliului guvernatorilor să stabilească termenii și condițiile privind transferurile cotelor din capital între BCN care sunt membre ale Sistemului European al Băncilor Centrale la 31 ianuarie 2020, pentru a se asigura că distribuirea acestor cote corespunde ajustărilor efectuate. În consecință, se impune adoptarea unei noi decizii care să abroge cu aplicare de la 1 februarie 2020 Decizia (UE) 2019/45 a Băncii Centrale Europene (BCE/2018/29) (3).

                     (2)

                     Decizia (UE) 2020/138 a Băncii Centrale Europene (BCE/2020/4) (4) stabilește modalitățile și măsura în care BCN ale statelor membre a căror monedă este euro (denumite în continuare „BCN din zona euro”) au obligația de a vărsa capitalul BCE, având în vedere grila de repartiție pentru capital ajustată. Decizia (UE) 2020/2020/136 a Băncii Centrale Europene (BCE/2020/2) (5) stabilește procentajul pe care BCN ale statelor membre a căror monedă nu este euro (denumite în continuare „BCN din afara zonei euro”) sunt obligate să-l verse cu aplicare de la 1 februarie 2020, în baza grilei de repartiție pentru capital ajustate.

                     (3)

                     Având în vedere că fiecare BCN din zona euro a vărsat deja integral cota sa din capitalul subscris al BCE aplicabil până la 31 ianuarie 2020 în temeiul Deciziei (UE) 2019/44 a Băncii Centrale Europene (BCE/2018/28) (6), în conformitate cu Decizia (UE) 2020/2020/138 (BCE/2020/4) fiecare BCN din zona euro ar trebui să transfere sume suplimentare către BCE, astfel încât să se ajungă până în 2022 la sumele indicate în tabelul de la articolul 1 al acestei decizii.

                     (4)

                     De asemenea, având în vedere că BCN din afara zonei euro au vărsat deja un procent din cota lor din capitalul subscris al BCE aplicabil până la 31 ianuarie 2020 în temeiul Deciziei (UE) 2019/48 a Băncii Centrale Europene (BCE/2018/32) (7), în conformitate cu Decizia (UE) 2020/136 (BCE/2020/2) fiecare dintre BCN din afara zonei euro rămase ar trebui să transfere o sumă suplimentară către BCE, astfel încât să se ajungă la sumele indicate în a treia coloană a tabelului de la articolul 1 din această decizie,

               ADOPTĂ PREZENTA DECIZIE:

            Articolul 1
            Transferul cotelor din capital
            Ținând cont de cota din capitalul BCE pe care fiecare BCN a subscris-o la 31 ianuarie 2020 și de cota din capitalul BCE pe care fiecare BCN o subscrie cu aplicare de la 1 februarie 2020 ca urmare a ajustării ponderilor în grila de repartiție pentru capital prevăzută la articolul 2 din Decizia (UE) 2020/137 (BCE/2020/3), BCN își transferă cotele din capital între ele prin intermediul transferurilor către și de la BCE, astfel încât să se asigure că distribuția cotelor din capital valabilă de la 1 februarie 2020 corespunde ponderilor ajustate. În acest scop, în temeiul prezentului articol și fără a fi nevoie de orice altă formalitate sau acțiune, se consideră că fiecare BCN transferă sau primește de la 1 februarie 2020 cota din capitalul subscris al BCE indicată în dreptul denumirii sale în cea de-a patra coloană a tabelului din anexa I la prezenta decizie, unde „+” se referă la cota din capital pe care BCE trebuie să o transfere către BCN, iar „–” la cota din capital pe care BCN trebuie să o transfere către BCE.

            Articolul 2
            Ajustarea capitalului vărsat

               (1)   Ținând cont de capitalul BCE vărsat de fiecare BCN din zona euro la 1 ianuarie 2019 și de suma din capitalul BCE pe care fiecare BCN din zona euro trebuie să o verse în temeiul articolului 1 și al articolului 2 alineatul (1) din Decizia (UE) 2020/138 (BCE/2020/4) în prima zi de operare a sistemului transeuropean automat de transfer rapid cu decontare pe bază brută în timp real (TARGET2) de după 1 februarie 2020, fiecare BCN din zona euro, în ceea ce privește prima tranșă de capital, fie transferă, fie primește suma netă indicată în dreptul denumirii sale în a patra coloană a tabelului din anexa II la prezenta decizie, unde „+” se referă la suma pe care BCN o transferă către BCE, iar „–” la suma pe care BCE o transferă către respectiva BCN. Fiecare BCN din zona euro efectuează două transferuri suplimentare cu două zile lucrătoare înainte de ultima zi de operare a TARGET2 din 2021 și, respectiv, 2022, prin transferarea sumei nete indicate în dreptul denumirii sale în a șasea și, respectiv, a opta coloană a tabelului din anexa II la prezenta decizie.

               (2)   Ținând cont de capitalul BCE vărsat de fiecare BCN din afara zonei euro la 1 ianuarie 2019 și de suma din capitalul BCE pe care fiecare BCN din afara zonei euro trebuie să o verse, cu aplicare de la 1 februarie 2020 în temeiul articolului 1 din Decizia (UE) 2020/136 (BCE/2020/2) în prima zi de operare a TARGET2 de după 1 februarie 2020, fiecare BCN transferă suma netă indicată în dreptul denumirii sale în a patra coloană a tabelului din anexa II la prezenta decizie.

               (3)   În prima zi de operare a sistemului TARGET2 de după 1 februarie 2020, BCE și BCN din zona euro care au obligația de a transfera, ca o primă tranșă, o sumă în temeiul alineatului (1) și BCN din afara zonei euro care au obligația de a transfera o sumă în temeiul alineatului (2) transferă fiecare separat dobânzile aferente sumelor respective acumulate în perioada cuprinsă între 1 februarie 2020 și data efectuării transferului. Părțile care transferă și care primesc dobânzile sunt aceleași cu părțile care transferă și care primesc sumele purtătoare de dobânzi.

            Articolul 3
            Dispoziții generale

               (1)   Transferurile menționate la articolul 2 se realizează prin TARGET2.

               (2)   În cazul în care o BCN nu are acces la TARGET2, sumele menționate la articolul 2 se transferă prin creditarea contului indicat în timp util de către BCE sau BCN.

               (3)   Dobânzile acumulate în temeiul articolului 2 alineatul (3) se calculează zilnic, prin utilizarea metodei de calcul „număr de zile/360” la o rată egală cu cea mai recentă rată a dobânzii marginale utilizată de Eurosistem în licitațiile sale pentru operațiunile principale de refinanțare.

               (4)   BCE și BCN care au obligația de a efectua un transfer în temeiul articolului 2 dau în timp util instrucțiunile necesare pentru executarea în mod corespunzător și la timp a transferului.

            Articolul 4
            Intrare în vigoare și abrogare

               (1)   Prezenta decizie intră în vigoare la 1 februarie 2020.

               (2)   Decizia (UE) 2019/45 (BCE/2018/29) se abrogă cu efect de la 1 februarie 2020.

               (3)   Trimiterile la Decizia (UE) 2019/45 (BCE/2018/29) se interpretează ca trimiteri la prezenta decizie.

            Adoptată la Frankfurt pe Main, 22 ianuarie 2020.

                  Președintele BCE

               Christine LAGARDE

            (1)  Decizia (UE) 2019/1810 a Consiliului European adoptată de comun acord cu Regatul Unit din 29 octombrie 2019 privind prelungirea termenului în temeiul articolului 50 alineatul (3) din TUE (JO L 278I, 30.10.2019, p. 1).

            (2)  Decizia (UE) 2020/137 a Băncii Centrale Europene din 22 ianuarie 2020 privind cotele procentuale ale băncilor centrale naționale în grila de repartiție pentru subscrierea la capitalul Băncii Centrale Europene și de abrogare a Deciziei (UE) 2019/43 (BCE/2020/3) (a se vedea pagina … din prezentul Jurnal Oficial).

            (3)  Decizia (UE) 2019/45 a Băncii Centrale Europene din 29 noiembrie 2018 de stabilire a termenilor și condițiilor privind transferurile cotelor din capitalul Băncii Centrale Europene între băncile centrale naționale și ajustarea capitalului vărsat și de abrogare a Deciziei BCE/2013/29 (BCE/2018/29) (JO L 9, 11.1.2019, p. 183).

            (4)  Decizia (UE) 2020/138 a Băncii Centrale Europene din 22 ianuarie 2020 privind vărsarea capitalului Băncii Centrale Europene de către băncile centrale naționale ale statelor membre a căror monedă este euro și de abrogare a Deciziei (UE) 2019/44 (BCE/2020/4) (a se vedea pagina 6 din prezentul Jurnal Oficial].

            (5)  Decizia (UE) 2020/2020/136 a Băncii Centrale Europene din 22 ianuarie 2020 privind vărsarea capitalului Băncii Centrale Europene de către băncile centrale naționale din afara zonei euro și de abrogare a Deciziei (UE) 2019/48 (BCE/2020/2) (a se vedea pagina 1 din prezentul Jurnal Oficial).

            (6)  Decizia (UE) 2019/44 a Băncii Centrale Europene din 29 noiembrie 2018 privind vărsarea capitalului Băncii Centrale Europene de către băncile centrale naționale ale statelor membre a căror monedă este euro, de modificare a Deciziei BCE/2014/61 și de abrogare a Deciziei BCE/2013/30 (BCE/2018/28) (JO L 9, 11.1.2019, p. 180).

            (7)  Decizia (UE) 2019/48 a Băncii Centrale Europene din 30 noiembrie 2018 privind vărsarea capitalului Băncii Centrale Europene de către băncile centrale naționale din afara zonei euro și de abrogare a Deciziei BCE/2013/31 (BCE/2018/32) (JO L 9, 11.1.2019, p. 196).

            ANEXA I

               CAPITALUL SUBSCRIS DE BCN

                        (EUR)

                        Cota subscrisă la 31 ianuarie 2020

                        Cota subscrisă de la 1 februarie 2020

                        Cota de transferat

                           BCN din zona euro

                        Nationale Bank van België/Banque Nationale de Belgique

                        273 656 178,72

                        320 744 959,47

                        +47 088 780,75

                        Deutsche Bundesbank

                        1 988 229 048,48

                        2 320 816 565,68

                        + 332 587 517,20

                        Eesti Pank

                        21 303 613,91

                        24 800 091,20

                        +3 496 477,29

                        Banc Ceannais na hÉireann/Central Bank of Ireland

                        127 237 133,10

                        149 081 997,36

                        +21 844 864,26

                        Bank of Greece

                        187 186 022,25

                        217 766 667,22

                        +30 580 644,97

                        Banco de España

                        902 708 164,54

                        1 049 820 010,62

                        + 147 111 846,08

                        Banque de France

                        1 537 811 329,32

                        1 798 120 274,32

                        + 260 308 945,00

                        Banca d’Italia

                        1 277 599 809,38

                        1 495 637 101,77

                        + 218 037 292,39

                        Central Bank of Cyprus

                        16 269 985,63

                        18 943 762,37

                        +2 673 776,74

                        Latvijas Banka

                        29 563 094,31

                        34 304 447,40

                        +4 741 353,09

                        Lietuvos bankas

                        43 938 703,70

                        50 953 308,28

                        +7 014 604,58

                        Banque centrale du Luxemburg

                        24 572 766,05

                        29 000 193,94

                        +4 427 427,89

                        Bank Ċentrali ta’ Malta/Central Bank of Malta

                        7 923 905,17

                        9 233 731,03

                        +1 309 825,86

                        De Nederlandsche Bank

                        440 328 812,57

                        515 941 486,95

                        +75 612 674,38

                        Oesterreichische Nationalbank

                        220 018 268,69

                        257 678 468,28

                        +37 660 199,59

                        Banco de Portugal

                        177 172 890,71

                        206 054 009,57

                        +28 881 118,86

                        Banka Slovenije

                        36 382 848,76

                        42 390 727,68

                        +6 007 878,92

                        Národná banka Slovenska

                        86 643 356,59

                        100 824 115,85

                        +14 180 759,26

                        Suomen Pankki

                        137 564 189,84

                        161 714 780,61

                        +24 150 590,77

                           BCN din afara zonei euro

                        Българска народна банка (Banca Națională a Bulgariei)

                        92 131 635,17

                        106 431 469,51

                        +14 299 834,34

                        Česká národní banka

                        175 062 014,33

                        203 445 182,87

                        +28 383 168,54

                        Danmarks Nationalbank

                        162 223 555,95

                        190 422 699,36

                        +28 199 143,41

                        Hrvatska narodna banka

                        61 410 265,11

                        71 390 921,62

                        +9 980 656,51

                        Magyar Nemzeti Bank

                        144 492 194,37

                        167 657 709,49

                        +23 165 515,12

                        Narodowy Bank Polski

                        563 636 468,10

                        653 126 801,54

                        +89 490 333,44

                        Banca Națională a României

                        264 887 922,99

                        306 228 624,99

                        +41 340 702,00

                        Sveriges riksbank

                        273 028 328,31

                        322 476 960,60

                        +49 448 632,29

                        Bank of England

                        1 552 024 563,60

                        0,00

                        -1 552 024 563,60

                           Total  (1)

                           10 825 007 069,61

                           10 825 007 069,61

                           0,00

               (1)  Datorită rotunjirii, este posibil ca totalurile să nu corespundă sumei tuturor cifrelor indicate.

            ANEXA II

               CAPITALUL VĂRSAT DE BCN

                        (EUR)

                        Cota vărsată la 31 ianuarie 2020

                        Cota vărsată de la 1 februarie 2020

                        Suma de transferat 1 februarie 2020

                        Cota vărsată de la 29 decembrie 2021

                        Suma de transferat 29 decembrie 2021

                        Cota vărsată de la 28 decembrie 2022

                        Suma de transferat 28 decembrie 2022

                           BCN din zona euro

                        Nationale Bank van België/Banque Nationale de Belgique

                        273 656 178,72

                        276 290 916,71

                        +2 634 737,99

                        298 517 938,09

                        +22 227 021,38

                        320 744 959,47

                        +22 227 021,38

                        Deutsche Bundesbank

                        1 988 229 048,48

                        1 999 160 134,91

                        +10 931 086,43

                        2 159 988 350,30

                        + 160 828 215,39

                        2 320 816 565,68

                        + 160 828 215,38

                        Eesti Pank

                        21 303 613,91

                        21 362 892,01

                        +59 278,10

                        23 081 491,61

                        +1 718 599,60

                        24 800 091,20

                        +1 718 599,59

                        Banc Ceannais na hÉireann/Central Bank of Ireland

                        127 237 133,10

                        128 419 794,29

                        +1 182 661,19

                        138 750 895,83

                        +10 331 101,54

                        149 081 997,36

                        +10 331 101,53

                        Bank of Greece

                        187 186 022,25

                        187 585 027,73

                        + 399 005,48

                        202 675 847,48

                        +15 090 819,75

                        217 766 667,22

                        +15 090 819,74

                        Banco de España

                        902 708 164,54

                        904 318 913,05

                        +1 610 748,51

                        977 069 461,84

                        +72 750 548,79

                        1 049 820 010,62

                        +72 750 548,78

                        Banque de France

                        1 537 811 329,32

                        1 548 907 579,93

                        +11 096 250,61

                        1 673 513 927,13

                        + 124 606 347,20

                        1 798 120 274,32

                        + 124 606 347,19

                        Banca d’Italia

                        1 277 599 809,38

                        1 288 347 435,28

                        +10 747 625,90

                        1 391 992 268,53

                        + 103 644 833,25

                        1 495 637 101,77

                        + 103 644 833,24

                        Central Bank of Cyprus

                        16 269 985,63

                        16 318 228,29

                        +48 242,66

                        17 630 995,33

                        +1 312 767,04

                        18 943 762,37

                        +1 312 767,04

                        Latvijas Banka

                        29 563 094,31

                        29 549 980,26

                        –13 114,05

                        31 927 213,83

                        +2 377 233,57

                        34 304 447,40

                        +2 377 233,57

                        Lietuvos bankas

                        43 938 703,70

                        43 891 371,75

                        –47 331,95

                        47 422 340,02

                        +3 530 968,27

                        50 953 308,28

                        +3 530 968,26

                        Banque centrale du Luxemburg

                        24 572 766,05

                        24 980 876,34

                        + 408 110,29

                        26 990 535,14

                        +2 009 658,80

                        29 000 193,94

                        +2 009 658,80

                        Bank Ċentrali ta’ Malta/Central Bank of Malta

                        7 923 905,17

                        7 953 970,70

                        +30 065,53

                        8 593 850,87

                        + 639 880,17

                        9 233 731,03

                        + 639 880,16

                        De Nederlandsche Bank

                        440 328 812,57

                        444 433 941,02

                        +4 105 128,45

                        480 187 713,99

                        +35 753 772,97

                        515 941 486,95

                        +35 753 772,96

                        Oesterreichische Nationalbank

                        220 018 268,69

                        221 965 203,55

                        +1 946 934,86

                        239 821 835,92

                        +17 856 632,37

                        257 678 468,28

                        +17 856 632,36

                        Banco de Portugal

                        177 172 890,71

                        177 495 700,29

                        + 322 809,58

                        191 774 854,93

                        +14 279 154,64

                        206 054 009,57

                        +14 279 154,64

                        Banka Slovenije

                        36 382 848,76

                        36 515 532,56

                        + 132 683,80

                        39 453 130,12

                        +2 937 597,56

                        42 390 727,68

                        +2 937 597,56

                        Národná banka Slovenska

                        86 643 356,59

                        86 850 273,32

                        + 206 916,73

                        93 837 194,59

                        +6 986 921,27

                        100 824 115,85

                        +6 986 921,26

                        Suomen Pankki

                        137 564 189,84

                        139 301 721,39

                        +1 737 531,55

                        150 508 251,00

                        +11 206 529,61

                        161 714 780,61

                        +11 206 529,61

                           BCN din afara zonei euro

                        Българска народна банка (Banca Națională a Bulgariei)

                        3 454 936,32

                        3 991 180,11

                        + 536 243,79

                        3 991 180,11

                        0,00

                        3 991 180,11

                        0,00

                        Česká národní banka

                        6 564 825,54

                        7 629 194,36

                        +1 064 368,82

                        7 629 194,36

                        0,00

                        7 629 194,36

                        0,00

                        Danmarks Nationalbank

                        6 083 383,35

                        7 140 851,23

                        +1 057 467,88

                        7 140 851,23

                        0,00

                        7 140 851,23

                        0,00

                        Hrvatska narodna banka

                        2 302 884,94

                        2 677 159,56

                        + 374 274,62

                        2 677 159,56

                        0,00

                        2 677 159,56

                        0,00

                        Magyar Nemzeti Bank

                        5 418 457,29

                        6 287 164,11

                        + 868 706,82

                        6 287 164,11

                        0,00

                        6 287 164,11

                        0,00

                        Narodowy Bank Polski

                        21 136 367,55

                        24 492 255,06

                        +3 355 887,51

                        24 492 255,06

                        0,00

                        24 492 255,06

                        0,00

                        Banca Națională a României

                        9 933 297,11

                        11 483 573,44

                        +1 550 276,33

                        11 483 573,44

                        0,00

                        11 483 573,44

                        0,00

                        Sveriges riksbank

                        10 238 562,31

                        12 092 886,02

                        +1 854 323,71

                        12 092 886,02

                        0,00

                        12 092 886,02

                        0,00

                        Bank of England

                        58 200 921,14

                        0,00

                        –58 200 921,14

                        0,00

                        0,00

                        0,00

                        0,00

                           Total SEBC (1)

                           7 659 443 757,27

                           7 659 443 757,27

                           0,00

                           8 269 532 360,44

                           + 610 088 603,17

                           8 879 620 963,49

                           + 610 088 603,05

               (1)  Datorită rotunjirii, este posibil ca totalurile să nu corespundă sumei tuturor cifrelor indicate.


title: Decizia (UE) 2020/243 a consiliului din 13 februarie 2020 privind poziția care urmează să fie adoptată în numele Uniunii Europene în cadrul celei de a treisprezecea reuniuni a conferinței părților la Convenția privind conservarea speciilor migratoare de animale sălbatice referitor la propunerile diferitelor părți de modificare a anexelor la convenție și privind retragerea unei rezerve notificate acestei convenții

text:
                  25.2.2020

                  RO

                  Jurnalul Oficial al Uniunii Europene

                  L 53/1

         DECIZIA (UE) 2020/243 A CONSILIULUI
         din 13 februarie 2020
         privind poziția care urmează să fie adoptată în numele Uniunii Europene în cadrul celei de a treisprezecea reuniuni a conferinței părților la Convenția privind conservarea speciilor migratoare de animale sălbatice referitor la propunerile diferitelor părți de modificare a anexelor la convenție și privind retragerea unei rezerve notificate acestei convenții
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 192 alineatul (1), coroborat cu articolul 218 alineatul (9),
         având în vedere propunerea Comisiei Europene,
         întrucât:

                     (1)

                     Convenția privind conservarea speciilor migratoare de animale sălbatice (denumită în continuare „convenția”) a fost încheiată de către Uniune prin Decizia 82/461/CEE a Consiliului (1) și a intrat în vigoare la 1 noiembrie 1983.

                     (2)

                     În conformitate cu articolul XI din convenție, conferința părților la convenție (denumită în continuare „conferința părților”) poate adopta decizii de modificare a anexelor la convenție.

                     (3)

                     Conferința părților urmează să adopte decizii de modificare a anexelor la convenție în cadrul celei de a treisprezecea reuniuni care va avea loc în perioada 15-22 februarie 2020.

                     (4)

                     Este oportun să se stabilească poziția care urmează să fie adoptată în numele Uniunii în cadrul conferinței părților, deoarece deciziile de modificare a anexelor la convenție vor fi obligatorii pentru Uniune.

                     (5)

                     Uniunea a prezentat propuneri de includere a speciei Tetrax tetrax în anexa I la convenție și a speciilor Galeorhinus galeus, Tetrax tetrax și Sphyrna zygaena în anexa II la convenție. Aceste modificări propuse nu ar necesita nicio modificare a dreptului Uniunii.

                     (6)

                     Alte părți la convenție au prezentat propuneri de includere a speciilor Elephas maximus indicus, Panthera onca, Ardeotis nigriceps, Houbaropsis bengalensis bengalensis, Diomedea antipodensis și Carcharhinus longimanus în anexa I la convenție și de includere a speciilor Panthera onca, Ovis vignei și Sphyrna zygaena (populație regională care trăiește în zonele economice exclusive ale Braziliei, Uruguayului și Argentinei și în apele internaționale adiacente) în anexa II la convenție.

                     (7)

                     Uniunea ar trebui să își sprijine propria propunere de includere a populației mondiale de Sphyrna zygaena în anexa II la convenție, și nu propunerea prezentată de o altă parte la convenție de includere doar a populației regionale care trăiește în zonele economice exclusive ale Braziliei, Uruguayului și Argentinei și în apele internaționale adiacente.

                     (8)

                     Uniunea ar trebui să sprijine toate celelalte propuneri deoarece se bazează pe date științifice, sunt conforme cu angajamentul Uniunii în ceea ce privește cooperarea internațională pentru protejarea biodiversității, în conformitate cu articolul 5 din Convenția ONU privind diversitatea biologică, și sunt conforme cu deciziile luate în cadrul conferinței părților la convenția menționată.

                     (9)

                     Uniunea nu are jurisdicție asupra ariei de răspândire a speciilor Elephas maximus indicus, Ardeotis nigriceps și Houbaropsis bengalensis bengalensis, astfel încât adăugarea acestor specii în anexa I la convenție nu ar necesita nicio modificare a dreptului Uniunii.

                     (10)

                     Uniunea nu are jurisdicție asupra ariei de răspândire a speciei Ovis vignei, astfel încât adăugarea acestei specii în anexa II la convenție nu ar necesita nicio modificare a dreptului Uniunii.

                     (11)

                     Specia Panthera onca este prezentă în Uniune doar în Guyana Franceză, care nu intră sub incidența Directivei 92/43/CEE a Consiliului (2), deoarece aceasta se aplică numai pe teritoriul european al statelor membre în care se aplică tratatul. Protecția speciilor în Guyana Franceză, inclusiv a speciei Panthera onca, este asigurată prin intermediul legislației naționale. Prin urmare, adăugarea acestei specii în anexa I la convenție nu ar necesita nicio modificare a dreptului Uniunii.

                     (12)

                     Specia de păsări Diomedea antipodensis nu trăiește în Uniune. Politica comună a Uniunii în domeniul pescuitului și reglementarea pescuitului de către organizațiile regionale de gestionare a pescuitului relevante oferă instrumentele adecvate pentru ca Uniunea să contribuie la gestionarea protecției sale. Prin urmare, adăugarea acestei specii în anexa I la convenție nu ar necesita nicio modificare a dreptului Uniunii.

                     (13)

                     Politica comună a Uniunii în domeniul pescuitului și reglementarea pescuitului de către organizațiile regionale de gestionare a pescuitului relevante oferă instrumentele adecvate pentru ca Uniunea să contribuie la gestionarea protecției speciei de pești Carcharhinus longimanus. În plus, pescuitul și păstrarea acestei specii sunt interzise în temeiul Regulamentului (UE) 2019/124 al Consiliului (3). Prin urmare, adăugarea acestei specii în anexa I la convenție nu ar necesita nicio modificare a dreptului Uniunii.

                     (14)

                     Pescuitul și păstrarea speciei Cetorhinus maximus, care figurează în anexa I la convenție, însă a cărei includere face în prezent obiectul unei rezerve a Uniunii aflate în vigoare, sunt interzise în temeiul Regulamentului (UE) 2019/124. Prin urmare, retragerea acestei rezerve nu ar necesita nicio modificare a dreptului Uniunii,

               ADOPTĂ PREZENTA DECIZIE:

            Articolul 1
            Poziția care urmează să fie luată, în numele Uniunii, în cadrul celei de a treisprezecea reuniuni a Conferinței părților este următoarea:

                        (a)

                        susținerea adăugării în anexa I la convenție a următoarelor specii:

                                    —

                                       Tetrax tetrax;

                                    —

                                       Elephas maximus indicus;

                                    —

                                       Panthera onca;

                                    —

                                       Ardeotis nigriceps;

                                    —

                                       Houbaropsis bengalensis bengalensis;

                                    —

                                       Diomedea antipodensis;

                                    —

                                       Carcharhinus longimanus;

                        (b)

                        susținerea adăugării în anexa II la convenție a următoarelor specii:

                                    —

                                       Tetrax tetrax;

                                    —

                                       Galeorhinus galeus;

                                    —

                                       Sphyrna zygaena (populația mondială);

                                    —

                                       Panthera onca;

                                    —

                                    Ovis vignei.

            Articolul 2
            Comisia, în numele Uniunii, comunică depozitarului convenției retragerea rezervei sale privind includerea speciei Cetorhinus maximus în anexa I la convenție.

            Articolul 3
            Prezenta decizie intră în vigoare la data adoptării.

            Adoptată la Bruxelles, 13 februarie 2020.

                  Pentru Consiliu

                  Președintele

               A. METELKO-ZGOMBIĆ

            (1)  Decizia 82/461/CEE a Consiliului din 24 iunie 1982 privind încheierea Convenției privind conservarea speciilor migratoare de animale sălbatice (JO L 210, 19.7.1982, p. 10).

            (2)  Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică (JO L 206, 22.7.1992, p. 7).

            (3)  Regulamentul (UE) 2019/124 al Consiliului din 30 ianuarie 2019 de stabilire, pentru anul 2019, a posibilităților de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele de pescuit ale Uniunii, în anumite ape din afara acesteia (JO L 29, 31.1.2019, p. 1).


title: Decizia (UE) 2020/245 a Consiliului din 17 februarie 2020 privind poziția care urmează să fie adoptată în numele Uniunii Europene în cadrul Consiliului de parteneriat constituit prin Acordul de parteneriat cuprinzător și consolidat dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Armenia, pe de altă parte, în ceea ce privește adoptarea regulamentului de procedură al Consiliului de parteneriat, a celui al Comitetului de parteneriat și a celui al subcomitetelor specializate și al altor organisme înființate de Consiliul de parteneriat, și în ceea ce privește stabilirea listei subcomitetelor, în aplicarea acordului respectiv, cu excepția titlului II din acesta

text:
                  25.2.2020

                  RO

                  Jurnalul Oficial al Uniunii Europene

                  L 52/3

         DECIZIA (UE) 2020/245 A CONSILIULUI
         din 17 februarie 2020
         privind poziția care urmează să fie adoptată în numele Uniunii Europene în cadrul Consiliului de parteneriat constituit prin Acordul de parteneriat cuprinzător și consolidat dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Armenia, pe de altă parte, în ceea ce privește adoptarea regulamentului de procedură al Consiliului de parteneriat, a celui al Comitetului de parteneriat și a celui al subcomitetelor specializate și al altor organisme înființate de Consiliul de parteneriat, și în ceea ce privește stabilirea listei subcomitetelor, în aplicarea acordului respectiv, cu excepția titlului II din acesta
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 91, articolul 100 alineatul (2) și articolele 207 și 209, coroborate cu articolul 218 alineatul (8) primul paragraf și cu articolul 218 alineatul (9),
         având în vedere propunerea Comisiei Europene,
         întrucât:

                     (1)

                     Acordul de parteneriat cuprinzător și consolidat dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Armenia, pe de altă parte (1) (denumit în continuare „acordul”) a fost semnat la Bruxelles la 24 noiembrie 2017 și se aplică cu titlu provizoriu de la 1 iunie 2018.

                     (2)

                     Prin articolele 362 și 363 din acord se constituie un Consiliu de parteneriat și un Comitet de parteneriat pentru a facilita executarea acordului.

                     (3)

                     În temeiul articolului 362 alineatul (4) din acord, Consiliul de parteneriat își stabilește propriul regulament de procedură și, în temeiul articolului 363 alineatul (4) din acord, acesta stabilește în regulamentul său de procedură atribuțiile și modul de funcționare al Comitetului de parteneriat.

                     (4)

                     Pentru a asigura executarea efectivă a acordului, ar trebui să se adopte regulamentul de procedură al Consiliului de parteneriat și cel al Comitetului de parteneriat.

                     (5)

                     În conformitate cu Decizia (UE) 2018/104 al Consiliului (2), pe durata aplicării cu titlu provizoriu a acordului, Consiliul de parteneriat poate lua decizii numai cu privire la aspectele care sunt de domeniul aplicării cu titlu provizoriu a acordului, astfel cum este prevăzut în decizia menționată.

                     (6)

                     În temeiul articolul 364 alineatul (2) din acord, Consiliul de parteneriat poate decide să înființeze subcomitete și alte organisme în domenii specifice care să îl asiste în îndeplinirea sarcinilor sale. De asemenea, Consiliul de parteneriat trebuie să stabilească, în regulamentul său de procedură, componența, atribuțiile și modul de funcționare al unor astfel de subcomitete și alte organisme.

                     (7)

                     Consiliul de parteneriat urmează să adopte regulamentul de procedură al Consiliului de parteneriat și cel al Comitetului de parteneriat, al subcomitetelor și al altor organisme.

                     (8)

                     Este oportun să se stabilească poziția care urmează să fie adoptată în numele Uniunii în cadrul Consiliului de parteneriat, întrucât decizia de adoptare a regulamentului de procedură al Consiliului de parteneriat, a celui al Comitetului de parteneriat și a celui al subcomitetelor și al altor organisme, precum și de stabilire a listei subcomitetelor, vor fi obligatorii pentru Uniune.

                     (9)

                     Prin urmare, poziția Uniunii în cadrul Consiliului de parteneriat ar trebui să se bazeze pe proiectul de decizie a Consiliului de parteneriat.

                     (10)

                     Prezenta decizie nu se referă la proiectul de decizie a Consiliului de parteneriat în măsura în care urmărește să reglementeze funcționarea organismelor înființate în temeiul acordului în aplicarea titlului II din acord, care conține dispoziții referitoare la politica externă și de securitate comună a Uniunii, acestea intrând în domeniul de aplicare al titlului V capitolul 2 din Tratatul privind Uniunea Europeană. Scopul și conținutul acestor dispoziții este distinct și independent de scopul și conținutul celorlalte dispoziții ale acordului de stabilire a unui parteneriat între părți. În paralel cu prezenta decizie va fi adoptată o decizie distinctă referitoare la proiectul de decizia Consiliului de parteneriat, în măsura în care urmează să reglementeze funcționarea organismelor înființate în temeiul acordului în aplicarea titlului II din acord,

               ADOPTĂ PREZENTA DECIZIE:

            Articolul 1

               (1)   Poziția care urmează să fie adoptată în numele Uniunii în cadrul Consiliului de parteneriat constituit prin Acordul de parteneriat cuprinzător și consolidat dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Armenia, pe de altă parte, în ceea ce privește adoptarea regulamentului de procedură al Consiliului de parteneriat, a celui al Comitetului de parteneriat și a celui al subcomitetelor și al altor organisme înființate de Consiliul de parteneriat, și în ceea ce privește stabilirea listei subcomitetelor, în aplicarea acordului respectiv, cu excepția titlului II din acesta, se bazează pe proiectul de decizie a Consiliului de parteneriat (3).

               (2)   Modificări minore de ordin tehnic ale proiectului de decizie pot fi acceptate de către reprezentanții Uniunii în cadrul Consiliului de parteneriat fără a mai fi necesară o altă decizie a Consiliului.

            Articolul 2
            Prezenta decizie intră în vigoare la data adoptării.

            Adoptată la Bruxelles, 17 februarie 2020.

                  Pentru Consiliu

                  Președintele

               J. BORRELL FONTELLES

            (1)  JO L 23, 26.1.2018, p. 4.

            (2)  Decizia (UE) 2018/104 a Consiliului din 20 noiembrie 2017 privind semnarea, în numele Uniunii, și aplicarea cu titlu provizoriu a Acordului de parteneriat cuprinzător și consolidat dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Armenia, pe de altă parte (JO L 23, 26.1.2018, p. 1).

            (3)  A se vedea documentul ST 15226/19 pe pagina de internet http://register.consilium.europa.eu


title: Decizia (UE) 2020/246 a Consiliului din 17 februarie 2020 privind poziția care urmează să fie adoptată în numele Uniunii Europene în cadrul Consiliului de parteneriat constituit prin Acordul de parteneriat cuprinzător și consolidat dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Armenia, pe de altă parte, în ceea ce privește adoptarea regulamentului de procedură al Consiliului de parteneriat, a celui al Comitetului de parteneriat și a celui al subcomitetelor specializate și al altor organisme înființate de Consiliul de parteneriat, și în ceea ce privește stabilirea listei subcomitetelor, în aplicarea titlului II din acordul respectiv

text:
                  25.2.2020

                  RO

                  Jurnalul Oficial al Uniunii Europene

                  L 52/5

         DECIZIA (UE) 2020/246 A CONSILIULUI
         din 17 februarie 2020
         privind poziția care urmează să fie adoptată în numele Uniunii Europene în cadrul Consiliului de parteneriat constituit prin Acordul de parteneriat cuprinzător și consolidat dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Armenia, pe de altă parte, în ceea ce privește adoptarea regulamentului de procedură al Consiliului de parteneriat, a celui al Comitetului de parteneriat și a celui al subcomitetelor specializate și al altor organisme înființate de Consiliul de parteneriat, și în ceea ce privește stabilirea listei subcomitetelor, în aplicarea titlului II din acordul respectiv
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 37, coroborat cu articolul 218 alineatul (8) al doilea paragraf și cu articolul 218 alineatul (9) din Tratatul privind funcționarea Uniunii Europene,
         având în vedere propunerea a Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     Acordul de parteneriat cuprinzător și consolidat dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Armenia, pe de altă parte (1) (denumit în continuare „acordul”) a fost semnat la Bruxelles la 24 noiembrie 2017 și se aplică cu titlu provizoriu de la 1 iunie 2018.

                     (2)

                     Prin articolele 362 și 363 din acord se constituie un Consiliu de parteneriat și un Comitet de parteneriat pentru a facilita executarea acordului.

                     (3)

                     În temeiul articolului 362 alineatul (4) din acord, Consiliul de parteneriat își stabilește propriul regulament de procedură și, în temeiul articolului 363 alineatul (4) din acord, acesta stabilește în regulamentul său de procedură atribuțiile și modul de funcționare al Comitetului de parteneriat.

                     (4)

                     Pentru a asigura executarea efectivă a acordului, ar trebui să se adopte regulamentul de procedură al Consiliului de parteneriat și cel al Comitetului de parteneriat.

                     (5)

                     În conformitate cu Decizia (UE) 2018/104 al Consiliului (2), pe durata aplicării cu titlu provizoriu a acordului, Consiliul de parteneriat poate lua decizii numai cu privire la aspectele care sunt de domeniul aplicării cu titlu provizoriu a acordului, astfel cum este prevăzut în decizia menționată.

                     (6)

                     În temeiul articolul 364 alineatul (2) din acord, Consiliul de parteneriat poate decide să înființeze subcomitete și alte organisme în domenii specifice care să îl asiste în îndeplinirea sarcinilor sale. De asemenea, Consiliul de parteneriat trebuie să stabilească, în regulamentul său de procedură, componența, atribuțiile și modul de funcționare al unor astfel de subcomitete și alte organisme.

                     (7)

                     Consiliul de parteneriat urmează să adopte regulamentul de procedură al Consiliului de parteneriat și cel al Comitetului de parteneriat, al subcomitetelor și al altor organisme.

                     (8)

                     Este oportun să se stabilească poziția care urmează să fie adoptată în numele Uniunii în cadrul Consiliului de parteneriat, întrucât decizia de adoptare a regulamentului de procedură al Consiliului de parteneriat, a celui al Comitetului de parteneriat și a celui al subcomitetelor și al altor organisme, precum și de stabilire a listei subcomitetelor, vor fi obligatorii pentru Uniune.

                     (9)

                     Prin urmare, poziția Uniunii în cadrul Consiliului de parteneriat ar trebui să se bazeze pe proiectul de decizie a Consiliului de parteneriat.

                     (10)

                     Prezenta decizie se referă la proiectul de decizie a Consiliului de parteneriat în măsura în care urmează să reglementeze funcționarea organismelor înființate în temeiul acordului în aplicarea titlului II din acord, care conține dispoziții referitoare la politica externă și de securitate comună a Uniunii, acestea intrând în domeniul de aplicare al titlului V capitolul 2 din Tratatul privind Uniunea Europeană. Scopul și conținutul acestor dispoziții este distinct și independent de scopul și conținutul celorlalte dispoziții ale acordului de stabilire a unui parteneriat între părți. În paralel cu prezenta decizie va fi adoptată o decizie distinctă referitoare la proiectul de decizie a Consiliului de parteneriat, în măsura în care urmează să reglementeze funcționarea organismelor înființate în temeiul acordului în aplicarea titlului II din acord,

               ADOPTĂ PREZENTA DECIZIE:

            Articolul 1

               (1)   Poziția care urmează să fie adoptată în numele Uniunii în cadrul Consiliului de parteneriat constituit prin Acordul de parteneriat cuprinzător și consolidat dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Armenia, pe de altă parte, în ceea ce privește adoptarea regulamentului de procedură al Consiliului de parteneriat, a celui al Comitetului de parteneriat și a celui al subcomitetelor și al altor organisme înființate de Consiliul de parteneriat, și în ceea ce privește stabilirea listei subcomitetelor, în aplicarea titlului II din acordul respectiv, se bazează pe proiectul de decizie a Consiliului de parteneriat (3).

               (2)   Modificări minore de ordin tehnic ale proiectului de decizie pot fi acceptate de către reprezentanții Uniunii în cadrul Consiliului de parteneriat fără a mai fi necesară o altă decizie a Consiliului.

            Articolul 2
            Prezenta decizie intră în vigoare la data adoptării.

            Adoptată la Bruxelles, 17 februarie 2020.

                  Pentru Consiliu

                  Președintele

               J. BORRELL FONTELLES

            (1)  JO L 23, 26.1.2018, p. 4.

            (2)  Decizia (UE) 2018/104 a Consiliului din 20 noiembrie 2017 privind semnarea, în numele Uniunii, și aplicarea cu titlu provizoriu a Acordului de parteneriat cuprinzător și consolidat dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Armenia, pe de altă parte (JO L 23, 26.1.2018, p. 1).

            (3)  A se vedea documentul ST 15226/19 pe pagina de internet http://register.consilium.europa.eu


title: Decizia (UE) 2020/255 a Consiliului din 17 februarie 2020 privind încheierea, în numele Uniunii, a Acordului între Uniunea Europeană și Guvernul Republicii Populare Chineze privind anumite aspecte ale serviciilor aeriene

text:
                  26.2.2020

                  RO

                  Jurnalul Oficial al Uniunii Europene

                  L 55/1

         DECIZIA (UE) 2020/255 A CONSILIULUI
         din 17 februarie 2020
         privind încheierea, în numele Uniunii, a Acordului între Uniunea Europeană și Guvernul Republicii Populare Chineze privind anumite aspecte ale serviciilor aeriene
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 100 alineatul (2), coroborat cu articolul 218 alineatul (6) litera (a),
         având în vedere propunerea Comisiei Europene,
         având în vedere aprobarea Parlamentului European (1),
         întrucât:

                     (1)

                     În conformitate cu Decizia (UE) 2018/1152 a Consiliului (2), Acordul dintre Uniunea Europeană și Guvernul Republicii Populare Chineze privind anumite aspecte ale serviciilor aeriene (denumit în continuare „acordul”) a fost semnat, sub rezerva încheierii sale la o dată ulterioară.

                     (2)

                     Obiectivul acordului este de a alinia acordurile bilaterale privind serviciile aeriene dintre 27 de state membre și Republica Populară Chineză la dreptul Uniunii.

                     (3)

                     Acordul ar trebui să fie aprobat în numele Uniunii,

               ADOPTĂ PREZENTA DECIZIE:

            Articolul 1
            Se aprobă, în numele Uniunii, Acordul dintre Uniunea Europeană și Republica Populară Chineză privind anumite aspecte ale serviciilor aeriene (denumit în continuare „acordul”) (3).

            Articolul 2
            Președintele Consiliului efectuează, în numele Uniunii, notificarea prevăzută la articolul 6 alineatul (1) din acord (4).

            Articolul 3
            Prezenta decizie intră în vigoare la data adoptării.

            Adoptată la Bruxelles, 17 februarie 2020.

                  Pentru Consiliu

                  Președintele

               J. BORRELL FONTELLES

            (1)  Aprobarea din 15 ianuarie 2020 (nepublicată încă în Jurnalul Oficial).

            (2)  Decizia (UE) 2018/1152 a Consiliului din 26 iunie 2018 privind semnarea, în numele Uniunii, a Acordului dintre Uniunea Europeană și Guvernul Republicii Populare Chineze privind anumite aspecte ale serviciilor aeriene (JO L 210, 21.8.2018, p. 1).

            (3)  A se vedea pagina 3 din prezentul Jurnal Oficial.

            (4)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.


title: Decizia (PESC) 2020/251 a Consiliului din 25 februarie 2020 de modificare a Deciziei (PESC) 2018/905 privind prelungirea mandatului reprezentantului special al Uniunii Europene pentru Cornul Africii

text:
                  26.2.2020

                  RO

                  Jurnalul Oficial al Uniunii Europene

                  LI 54/5

         DECIZIA (PESC) 2020/251 A CONSILIULUI
         din 25 februarie 2020
         de modificare a Deciziei (PESC) 2018/905 privind prelungirea mandatului reprezentantului special al Uniunii Europene pentru Cornul Africii
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 33 și articolul 31 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 8 decembrie 2011, Consiliul a adoptat Decizia 2011/819/PESC (1) de numire a domnului Alexander RONDOS în calitatea de reprezentant special al Uniunii Europene (RSUE) pentru Cornul Africii.

                     (2)

                     La 25 iunie 2018, Consiliul a adoptat Decizia (PESC) 2018/905 (2) privind prelungirea mandatului RSUE pentru Cornul Africii. Mandatul RSUE urmează să expire la 29 februarie 2020.

                     (3)

                     Mandatul RSUE pentru Cornul Africii ar trebui prelungit cu încă șase luni și ar trebui stabilită o nouă valoare de referință financiară pentru perioada cuprinsă între 1 martie 2020 și 31 august 2020.

                     (4)

                     RSUE pentru Cornul Africii își va executa mandatul în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din tratat,

               ADOPTĂ PREZENTA DECIZIE:

            Articolul 1
            Decizia (PESC) 2018/905 se modifică după cum urmează:

                        1.

                        La articolul 1, alineatul (1) se înlocuiește cu următorul text:

                           „(1)   Mandatul domnului Alexander RONDOS în calitate de reprezentant special al Uniunii Europene (RSUE) pentru Cornul Africii se prelungește până la 31 august 2020. Consiliul poate decide cu privire la încheierea anticipată a mandatului RSUE, pe baza unei evaluări din partea Comitetului politic și de securitate (COPS) și a unei propuneri din partea Înaltului Reprezentant al Uniunii pentru afaceri externe și politica de securitate (ÎR).”

                        2.

                        La articolul 5 alineatul (1), se adaugă următorul paragraf:
                        „Valoarea de referință financiară destinată acoperirii cheltuielilor legate de mandatul RSUE pentru perioada cuprinsă între 1 martie 2020 și 31 august 2020 este de 1 400 000 EUR.”

                        3.

                        La articolul 14, se adaugă următorul paragraf:
                        „RSUE prezintă raportul cuprinzător final privind executarea mandatului până la 15 iunie 2020.”

            Articolul 2
            Prezenta decizie intră în vigoare la data adoptării. Se aplică de la 1 martie 2020.

            Adoptată la Bruxelles, 25 februarie 2020.

                  Pentru Consiliu

                  Președintele

               A. METELKO-ZGOMBIĆ

            (1)  Decizia 2011/819/PESC a Consiliului din 8 decembrie 2011 de numire a Reprezentantului Special al Uniunii Europene pentru Cornul Africii (JO L 327, 9.12.2011, p. 62).

            (2)  Decizia (PESC) 2018/905 a Consiliului din 25 iunie 2018 privind prelungirea mandatului reprezentantului special al Uniunii Europene pentru Cornul Africii (JO L 161, 26.6.2018, p. 16).


title: Decizia (PESC) 2020/252 a Consiliului din 25 februarie 2020 de modificare a Deciziei (PESC) 2018/904 privind prelungirea mandatului reprezentantului special al Uniunii Europene pentru Asia Centrală

text:
                  26.2.2020

                  RO

                  Jurnalul Oficial al Uniunii Europene

                  LI 54/7

         DECIZIA (PESC) 2020/252 A CONSILIULUI
         din 25 februarie 2020
         de modificare a Deciziei (PESC) 2018/904 privind prelungirea mandatului reprezentantului special al Uniunii Europene pentru Asia Centrală
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 33 și articolul 31 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 15 aprilie 2015, Consiliul a adoptat Decizia (PESC) 2015/598 (1) de numire a domnului Peter BURIAN în calitatea de reprezentant special al Uniunii Europene (RSUE) pentru Asia Centrală.

                     (2)

                     La 25 iunie 2018, Consiliul a adoptat Decizia (PESC) 2018/904 (2) privind prelungirea mandatului RSUE pentru Asia Centrală. Mandatul RSUE urmează să expire la 29 februarie 2020.

                     (3)

                     Mandatul RSUE pentru Asia Centrală ar trebui prelungit cu încă 12 luni și ar trebui stabilită o nouă valoare de referință financiară pentru perioada cuprinsă între 1 martie 2020 și 28 februarie 2021.

                     (4)

                     RSUE pentru Asia Centrală își va executa mandatul în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din tratat,

               ADOPTĂ PREZENTA DECIZIE:

            Articolul 1
            Decizia (PESC) 2018/904 se modifică după cum urmează:

                        1.

                        Articolul 1 se înlocuiește cu următorul text:

                           „Articolul 1

                           Reprezentantul special al Uniunii Europene
                           Mandatul domnului Peter BURIAN în calitate de reprezentant special al Uniunii Europene (RSUE) pentru Asia Centrală se prelungește până la 28 februarie 2021. Consiliul poate decide cu privire la încheierea anticipată a mandatului RSUE, pe baza unei evaluări din partea Comitetului politic și de securitate (COPS) și a unei propuneri din partea Înaltului Reprezentant al Uniunii pentru afaceri externe și politica de securitate (ÎR).”

                        2.

                        La articolul 5 alineatul (1), se adaugă următorul paragraf:
                        „Valoarea de referință financiară destinată acoperirii cheltuielilor aferente mandatului RSUE pentru perioada cuprinsă între 1 martie 2020 și 28 februarie 2021 este de 1 170 000 EUR.”

                        3.

                        La articolul 14, se adaugă următorul paragraf:
                        „RSUE prezintă raportul cuprinzător final privind executarea mandatului până la 30 noiembrie 2020.”

            Articolul 2
            Prezenta decizie intră în vigoare la data adoptării. Se aplică de la 1 martie 2020.

            Adoptată la Bruxelles, 25 februarie 2020.

                  Pentru Consiliu

                  Președintele

               A. METELKO-ZGOMBIĆ

            (1)  Decizia (PESC) 2015/598 a Consiliului din 15 aprilie 2015 de numire a Reprezentantului Special al Uniunii Europene pentru Asia Centrală (JO L 99, 16.4.2015, p. 25).

            (2)  Decizia (PESC) 2018/904 a Consiliului din 25 iunie 2018 privind prelungirea mandatului reprezentantului special al Uniunii Europene pentru Asia Centrală (JO L 161, 26.6.2018, p. 12).


title: Decizia (PESC) 2020/253 a Consiliului din 25 februarie 2020 de modificare a Deciziei (PESC) 2018/906 de prelungire a mandatului Reprezentantului Special al Uniunii Europene pentru Sahel

text:
                  26.2.2020

                  RO

                  Jurnalul Oficial al Uniunii Europene

                  LI 54/9

         DECIZIA (PESC) 2020/253 A CONSILIULUI
         din 25 februarie 2020
         de modificare a Deciziei (PESC) 2018/906 de prelungire a mandatului Reprezentantului Special al Uniunii Europene pentru Sahel
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 33 și articolul 31 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 7 decembrie 2015, Consiliul a adoptat Decizia (PESC) 2015/2274 (1) de numire a domnului Ángel LOSADA FERNÁNDEZ în calitatea de reprezentant special al Uniunii Europene (RSUE) pentru Sahel.

                     (2)

                     La 25 iunie 2018, Consiliul a adoptat Decizia (PESC) 2018/906 (2) de prelungire a mandatului RSUE pentru Sahel. Mandatul RSUE urmează să expire la 29 februarie 2020.

                     (3)

                     Mandatul RSUE pentru Sahel ar trebui prelungit cu încă 12 luni și ar trebui stabilită o nouă valoare de referință financiară pentru perioada cuprinsă între 1 martie 2020 și 28 februarie 2021.

                     (4)

                     RSUE pentru Sahel își va executa mandatul în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din tratat,

               ADOPTĂ PREZENTA DECIZIE:

            Articolul 1
            Decizia (PESC) 2018/906 se modifică după cum urmează:

                        1.

                        La articolul 1, alineatul (1) se înlocuiește cu următorul text:

                           „(1)   Mandatul domnului Ángel LOSADA FERNÁNDEZ în calitate de Reprezentant Special al Uniunii Europene (RSUE) pentru Sahel se prelungește până la 28 februarie 2021. Consiliul poate decide cu privire la încheierea anticipată a mandatului RSUE, pe baza unei evaluări din partea Comitetului politic și de securitate (COPS) și a unei propuneri din partea Înaltului Reprezentant al Uniunii pentru afaceri externe și politica de securitate (ÎR).”

                        2.

                        La articolul 5 alineatul (1), se adaugă următorul paragraf:
                        „Valoarea de referință financiară destinată acoperirii cheltuielilor aferente mandatului RSUE pentru perioada cuprinsă între 1 martie 2020 și 28 februarie 2021 este de 1 600 000 EUR.”

                        3.

                        La articolul 14, se adaugă următorul paragraf:
                        „RSUE prezintă raportul cuprinzător final privind executarea mandatului până la 30 noiembrie 2020.”

            Articolul 2
            Prezenta decizie intră în vigoare la data adoptării. Se aplică de la 1 martie 2020.

            Adoptată la Bruxelles, 25 februarie 2020.

                  Pentru Consiliu

                  Președintele

               A. METELKO-ZGOMBIĆ

            (1)  Decizia (PESC) 2015/2274 a Consiliului din 7 decembrie 2015 de numire a Reprezentantului Special al Uniunii Europene pentru Sahel (JO L 322, 8.12.2015, p. 44).

            (2)  Decizia (PESC) 2018/906 a Consiliului din 25 iunie 2018 de prelungire a mandatului Reprezentantului Special al Uniunii Europene pentru Sahel (JO L 161, 26.6.2018, p. 22).


title: Decizia (PESC) 2020/254 a Consiliului din 25 februarie 2020 de modificare a Deciziei (PESC) 2018/907 privind prelungirea mandatului reprezentantului special al Uniunii Europene pentru Caucazul de Sud și criza din Georgia

text:
                  26.2.2020

                  RO

                  Jurnalul Oficial al Uniunii Europene

                  LI 54/11

         DECIZIA (PESC) 2020/254 A CONSILIULUI
         din 25 februarie 2020
         de modificare a Deciziei (PESC) 2018/907 privind prelungirea mandatului reprezentantului special al Uniunii Europene pentru Caucazul de Sud și criza din Georgia
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 33 și articolul 31 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 13 noiembrie 2017, Consiliul a adoptat Decizia (PESC) 2017/2071 (1) de numire a domnului Toivo KLAAR în calitatea de reprezentant special al Uniunii Europene (RSUE) pentru Caucazul de Sud și criza din Georgia.

                     (2)

                     La 25 iunie 2018, Consiliul a adoptat Decizia (PESC) 2018/907 (2) privind prelungirea mandatului RSUE pentru Caucazul de Sud și criza din Georgia. Mandatul RSUE urmează să expire la 29 februarie 2020.

                     (3)

                     Mandatul RSUE pentru Caucazul de Sud și criza din Georgia ar trebui prelungit cu încă 12 luni și ar trebui stabilită o nouă valoare de referință financiară pentru perioada cuprinsă între 1 martie 2020 și 28 februarie 2021.

                     (4)

                     RSUE pentru Caucazul de Sud și criza din Georgia își va executa mandatul în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din tratat,

               ADOPTĂ PREZENTA DECIZIE:

            Articolul 1
            Decizia (PESC) 2018/907 se modifică după cum urmează:

                        1.

                        Articolul 1 se înlocuiește cu următorul text:

                           „Articolul 1

                           Reprezentantul special al Uniunii Europene
                           Mandatul domnului Toivo KLAAR în calitate de reprezentant special al Uniunii Europene (RSUE) pentru Caucazul de Sud și criza din Georgia se prelungește până la 28 februarie 2021. Consiliul poate decide cu privire la încheierea anticipată a mandatului RSUE, pe baza unei evaluări din partea Comitetului politic și de securitate (COPS) și a unei propuneri din partea Înaltului Reprezentant al Uniunii pentru afaceri externe și politica de securitate (ÎR).”

                        2.

                        La articolul 5 alineatul (1), se adaugă următorul paragraf:
                        „Valoarea de referință financiară destinată acoperirii cheltuielilor aferente mandatului RSUE pentru perioada cuprinsă între 1 martie 2020 și 28 februarie 2021 este de 2 900 000 EUR.”

                        3.

                        La articolul 14, se adaugă următorul paragraf:
                        „RSUE prezintă raportul cuprinzător final privind executarea mandatului până la 30 noiembrie 2020.”

            Articolul 2
            Prezenta decizie intră în vigoare la data adoptării. Se aplică de la 1 martie 2020.

            Adoptată la Bruxelles, 25 februarie 2020.

                  Pentru Consiliu

                  Președintele

               A. METELKO-ZGOMBIĆ

            (1)  Decizia (PESC) 2017/2071 a Consiliului din 13 noiembrie 2017 de numire a Reprezentantului Special al Uniunii Europene pentru Caucazul de Sud și criza din Georgia (JO L 295, 14.11.2017, p. 55).

            (2)  Decizia (PESC) 2018/907 a Consiliului din 25 iunie 2018 privind prelungirea mandatului reprezentantului special al Uniunii Europene pentru Caucazul de Sud și criza din Georgia (JO L 161, 26.6.2018, p. 27).


title: Decizia (UE) 2020/264 a Parlamentului European și a Consiliului din 27 noiembrie 2019 privind mobilizarea Fondului de solidaritate al Uniunii Europene pentru efectuarea unor plăți în avans în cadrul bugetului general al Uniunii pentru exercițiul financiar 2020

text:
                  27.2.2020

                  RO

                  Jurnalul Oficial al Uniunii Europene

                  L 58/49

         DECIZIA (UE) 2020/264 A PARLAMENTULUI EUROPEAN ȘI A CONSILIULUI
         din 27 noiembrie 2019
         privind mobilizarea Fondului de solidaritate al Uniunii Europene pentru efectuarea unor plăți în avans în cadrul bugetului general al Uniunii pentru exercițiul financiar 2020
         PARLAMENTUL EUROPEAN ȘI CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 2012/2002 al Consiliului din 11 noiembrie 2002 de instituire a Fondului de Solidaritate al Uniunii Europene (1), în special articolul 4a alineatul (4),
         având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (2), în special punctul 11,
         având în vedere propunerea Comisiei Europene,
         întrucât:

                     (1)

                     Obiectivul Fondului de solidaritate al Uniunii Europene („fondul”) este de a-i permite Uniunii să răspundă într-un mod rapid, eficient și flexibil situațiilor de urgență pentru a-și arăta solidaritatea față de populația din regiunile afectate de dezastre naturale.

                     (2)

                     Fondul nu trebuie să depășească suma maximă anuală de 500 000 000 EUR (la prețurile din 2011), astfel cum se prevede la articolul 10 din Regulamentul (UE, Euratom) nr. 1311/2013 al Consiliului (3).

                     (3)

                     Articolul 4a alineatul (4) din Regulamentul (CE) nr. 2012/2002 prevede că, atunci când este necesar pentru a se asigura disponibilitatea la timp a resurselor bugetare, fondul poate fi mobilizat până la o sumă maximă de 50 000 000 EUR pentru efectuarea unor plăți în avans, creditele aferente fiind înscrise în bugetul general al Uniunii.

                     (4)

                     Pentru a se asigura disponibilitatea la timp a unor resurse bugetare suficiente în cadrul bugetului general al Uniunii pentru exercițiul financiar 2020, ar trebui să se mobilizeze suma de 50 000 000 EUR din fond pentru efectuarea unor plăți în avans.

                     (5)

                     În scopul de a reduce la minimum timpul necesar pentru mobilizarea fondului, prezenta decizie ar trebui să se aplice de la începutul exercițiului financiar 2020,

               ADOPTĂ PREZENTA DECIZIE:

            Articolul 1
            În cadrul bugetului general al Uniunii pentru exercițiul bugetar 2020, se mobilizează din Fondul de solidaritate al Uniunii Europene suma de 50 000 000 EUR în credite de angajament și de plată pentru efectuarea unor plăți în avans.

            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.
            Se aplică de la 1 ianuarie 2020.

            Adoptată la Strasbourg, 27 noiembrie 2019.

                  Pentru Parlamentul European

                  Președintele

               D. M. SASSOLI

                  Pentru Consiliu

                  Președintele

               T. TUPPURAINEN

            (1)  JO L 311, 14.11.2002, p. 3.

            (2)  JO C 373, 20.12.2013, p. 1.

            (3)  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).


title: Decizia (UE) 2020/265 a Parlamentului European și a Consiliului din 27 noiembrie 2019 privind mobilizarea Instrumentului de flexibilitate pentru finanțarea măsurilor bugetare imediate în scopul de a aborda provocările actuale privind migrația, fluxurile de refugiați și amenințările la adresa securității

text:
                  27.2.2020

                  RO

                  Jurnalul Oficial al Uniunii Europene

                  L 58/51

         DECIZIA (UE) 2020/265 A PARLAMENTULUI EUROPEAN ȘI A CONSILIULUI
         din 27 noiembrie 2019
         privind mobilizarea Instrumentului de flexibilitate pentru finanțarea măsurilor bugetare imediate în scopul de a aborda provocările actuale privind migrația, fluxurile de refugiați și amenințările la adresa securității
         PARLAMENTUL EUROPEAN ȘI CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (1), în special punctul 12,
         având în vedere propunerea Comisiei Europene,
         întrucât:

                     (1)

                     Instrumentul de flexibilitate este destinat să permită finanțarea cheltuielilor identificate precis, care nu au putut fi finanțate în limitele plafoanelor disponibile pentru una sau mai multe alte rubrici.

                     (2)

                     Plafonul pentru suma anuală disponibilă pentru instrumentul de flexibilitate este de 600 000 000 EUR (la prețurile din 2011), astfel cum se prevede la articolul 11 din Regulamentul (UE, Euratom) nr. 1311/2013 al Consiliului (2), majorat, dacă este cazul, cu sumele anulate puse la dispoziție în conformitate cu alineatul (1) al doilea paragraf din articolul respectiv.

                     (3)

                     Pentru a aborda provocările actuale privind migrația, fluxurile de refugiați și amenințările la adresa securității, este necesar să se mobilizeze urgent sume suplimentare importante în vederea finanțării acestor măsuri.

                     (4)

                     După examinarea tuturor posibilităților de realocare a creditelor în cadrul plafonului de cheltuieli de la rubrica 3 (Securitate și cetățenie), reiese că este necesar să se mobilizeze instrumentul de flexibilitate pentru a suplimenta finanțarea disponibilă din bugetul general al Uniunii pentru exercițiul financiar 2020 peste plafonul rubricii 3 cu suma de 778 074 489 EUR pentru a finanța măsuri în domeniul migrației, refugiaților și securității.

                     (5)

                     Pe baza profilului de plată preconizat, creditele de plată aferente mobilizării instrumentului de flexibilitate ar trebui să fie distribuite pe mai multe exerciții financiare.

                     (6)

                     Pentru a permite utilizarea rapidă a fondurilor, prezenta decizie ar trebui să se aplice de la începutul exercițiului financiar 2020,

               ADOPTĂ PREZENTA DECIZIE:

            Articolul 1

               (1)   În cadrul bugetului general al Uniunii pentru exercițiul financiar 2020, se mobilizează instrumentul de flexibilitate pentru a se aloca suma de 778 074 489 EUR în credite de angajament la rubrica 3 (Securitate și cetățenie).
               Suma menționată la primul paragraf este utilizată pentru a finanța măsuri menite să abordeze provocările actuale privind migrația, fluxurile de refugiați și amenințările la adresa securității.

               (2)   Pe baza profilului de plată preconizat, creditele de plată aferente mobilizării instrumentului de flexibilitate sunt estimate după cum urmează:

                           (a)

                           407 402 108 EUR în 2020;

                           (b)

                           312 205 134 EUR în 2021;

                           (c)

                           42 336 587 EUR în 2022;

                           (d)

                           16 130 660 EUR în 2023.

                     Cuantumurile specifice ale creditelor de plată pentru fiecare exercițiu financiar se autorizează în conformitate cu procedura bugetară anuală.

            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.

            Se aplică de la 1 ianuarie 2020.
            Adoptată la Strasbourg, 27 noiembrie 2019.

                  Pentru Parlamentul European

                  Președintele

               D. M. SASSOLI

                  Pentru Consiliu

                  Președintele

               T TUPPURAINEN

            (1)  JO C 373, 20.12.2013, p. 1.

            (2)  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).


title: Decizia (UE, Euratom) 2020/266 a Consiliului din 25 februarie 2020 de autorizare a începerii negocierilor cu Regatul Unit al Marii Britanii și Irlandei de Nord pentru un nou acord de parteneriat

text:
                  27.2.2020

                  RO

                  Jurnalul Oficial al Uniunii Europene

                  L 58/53

         DECIZIA (UE, Euratom) 2020/266 A CONSILIULUI
         din 25 februarie 2020
         de autorizare a începerii negocierilor cu Regatul Unit al Marii Britanii și Irlandei de Nord pentru un nou acord de parteneriat
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 217, coroborat cu articolul 218 alineatele (3) și (4),
         având în vedere Tratatul de instituire a Comunității Europene a Energiei Atomice, în special articolul 101,
         având în vedere recomandarea Comisiei Europene,
         întrucât:

                     (1)

                     La 1 februarie 2020, Regatul Unit al Marii Britanii și Irlandei de Nord („Regatul Unit”) s-a retras din Uniunea Europeană.

                     (2)

                     Condițiile pentru retragere sunt stabilite în Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (1) („Acordul de retragere”), negociat și încheiat în conformitate cu articolul 50 din Tratatul privind Uniunea Europeană.

                     (3)

                     Acordul de retragere a intrat în vigoare la 1 februarie 2020 și prevede o perioadă de tranziție în cursul căreia dreptul Uniunii se aplică Regatului Unit și pe teritoriul acestuia în conformitate cu acordul respectiv. Perioada respectivă se va încheia la 31 decembrie 2020, cu excepția cazului în care Comitetul mixt instituit prin Acordul de retragere adoptă, înainte de 1 iulie 2020, o decizie unică de prelungire a perioadei de tranziție cu până la unul sau doi ani.

                     (4)

                     În orientările din 23 martie 2018, Consiliul European a reafirmat hotărârea Uniunii de a avea în viitor un parteneriat cât mai strâns cu Regatul Unit. În conformitate cu orientările respective, un astfel de parteneriat ar trebui să includă cooperarea comercială și economică, și de asemenea alte domenii, în special combaterea terorismului și a criminalității internaționale, precum și securitatea, apărarea și politica externă. Consiliul European a stabilit respectivele orientări în scopul începerii negocierilor privind înțelegerea generală a cadrului pentru relațiile viitoare, care urma să fie definit într-o declarație politică care să însoțească Acordul de retragere și să fie menționată în acesta.

                     (5)

                     Declarația politică care a însoțit Acordul de retragere stabilește cadrul viitoarelor relații dintre Uniunea Europeană și Regatul Unit (2) („Declarația politică”). Aceasta stabilește parametrii unui parteneriat ambițios, amplu, cuprinzător și flexibil care cuprinde cooperarea comercială și economică având în centrul său un acord de liber schimb cuprinzător și echilibrat, asigurarea respectării legii și justiția penală, politica externă, securitatea și apărarea, precum și domenii mai largi de cooperare.

                     (6)

                     Articolul 184 din Acordul de retragere prevede că Uniunea și Regatul Unit urmează să depună toate eforturile, cu bună-credință și cu respectarea deplină a regimurilor lor legale interne, să ia măsurile necesare pentru negocierea cu promptitudine a acordurilor care reglementează relațiile lor viitoare menționate în Declarația politică și să desfășoare procedurile aferente pentru ratificarea sau încheierea acordurilor respective, astfel încât să garanteze executarea acestor acorduri, în măsura posibilului, din momentul încheierii perioadei de tranziție.

                     (7)

                     În concluziile sale din 13 decembrie 2019, Consiliul European și-a reconfirmat dorința de a stabili relații viitoare cât mai strânse cu Regatul Unit, în concordanță cu Declarația politică și cu respectarea orientărilor Consiliului European convenite anterior, precum și cu alte declarații, în special cele din 25 noiembrie 2018. Consiliul European a reiterat în special că relațiile viitoare cu Regatul Unit vor trebui să se bazeze pe un echilibru între drepturi și obligații și să asigure condiții de concurență echitabile. Consiliul European a salutat decizia Comisiei de a-l numi din nou pe domnul Michel BARNIER în vederea negocierilor privind relațiile viitoare și a invitat Comisia să prezinte Consiliului un proiect de mandat cuprinzător pentru relațiile viitoare cu Regatul Unit imediat după retragerea acestuia. Consiliul European a declarat că va urmări îndeaproape negocierile și va oferi orientări politice generale suplimentare, după necesități.

                     (8)

                     Prin urmare, ar trebui începute negocierile în vederea încheierii unui nou acord de parteneriat cu Regatul Unit. Comisia ar trebui desemnată negociator al Uniunii. În ceea ce privește chestiunile legate de politica externă și de securitate comună, Comisia urmează să desfășoare negocieri în acord cu Înaltul Reprezentant al Uniunii pentru afaceri externe și politica de securitate,

               ADOPTĂ PREZENTA DECIZIE:

            Articolul 1
            Prin prezenta decizie, Comisia este autorizată să înceapă negocierile pentru un nou acord de parteneriat cu Regatul Unit al Marii Britanii și Irlandei de Nord.

            Articolul 2
            Prin prezenta decizie, Comisia este desemnată negociator al Uniunii.

            Articolul 3
            Negocierile se desfășoară în consultare cu Grupul de lucru pentru Regatul Unit și în conformitate cu directivele cuprinse în addendum, sub rezerva oricăror directive pe care Consiliul le-ar putea adresa ulterior Comisiei.

            Articolul 4
            Prezenta decizie se adresează Comisiei.

            Adoptată la Bruxelles, 25 februarie 2020.

                  Pentru Consiliu

                  Președintele

               A. METELKO-ZGOMBIĆ

            (1)  JO L 29, 31.1.2020, p. 7.

            (2)  JO C 34, 31.1.2020, p. 1.